Un copil grec le-a mulțumit pompierilor români cu apă rece, plăcinte şi porumb fiert, pentru că îi protejează satul de incendii.
Pompierii români, care au mers în Grecia pentru a da o mână de ajutor la stingerea flăcărilor, spun că sunt emoţionaţi de gesturile grecilor. "S-au oferit să ne sprijine, ne-au adus tot timpul apă rece, care valorează foarte mult după câteva ore de stat în preajma flăcărilor".
Pe pagina de Facebook a Inspectoratului General pentru Situaţii de Urgenţă (IGSU) a fost postată mărturia pompierilor români plecaţi să stingă flăcările în Grecia."Ne-au mişcat gesturile localnicilor… Am mers în Grecia să ajutăm, însă am primit mult mai mult! Nu ne aşteptam la aşa o mare recunoştinţă. Ne bucură sufletul să vedem cum ne privesc, cum ne dau "Bună ziua" şi ne zic "Mulţumesc!". Toţi cei care ne-au ieşit în cale s-au oferit să ne sprijine, ne-au adus tot timpul apă rece, care valorează foarte mult după câteva ore de stat în preajma flăcărilor", spun pompierii.Ei spun că o mare surpriză a fost făcută de un copil, care i-a vizitat vineri dimineaţă."A venit cu plăcinte şi porumb fiert, drept mulţumire pentru că îi protejau satul", au transmis pompierii.Pompierii spun că momentele de mare încărcătură emoţională i-a făcut să treacă peste clipele de epuizare."În aceste ultime zile a fost depus un efort considerabil din partea pompierilor pentru limitarea propagării incendiilor, însă au avut parte şi de momente cu o mare încărcătură emoţională, care le-a dat putere şi i-a făcut să treacă peste clipele de epuizare. Mulţumim, Grecia!", scriu pompierii români.Pompierii români intervin vineri, în a şasea zi a acţiunii din Grecia, pentru stingerea incendiilor din zona localităţilor Metochi şi Kalyvia.